kardosdrur/scandi-wiki huggingface dataset:
Mindel

Mindel er en 75 km lang biflod til Donau i Bayern i det sydlige  Tyskland. Mindel har sit udspring i Mindelmühle ved Ronsberg, vest for Kaufbeuren i Allgäu-regionen (Landkreis Ostallgäu) , og løber hovedsagelig mod nord. Dens vigtigste biflod er Kammel.
Mindel har sit udløb i Donau ved Gundremmingen, øst for Günzburg. Floden  har alene i Landkreis Günzburg 30 energiproducerende  vandkraftværker.

I april 2003 blev der indviet en cykelrute, Mindeltal-Radweg i floddalen.

Byer og landsbyer langs Mindel 

 Dirlewang
 Apfeltrach
 Mindelheim
 Pfaffenhausen
 Schöneberg
 Hasberg
 Mindelzell
 Thannhausen
 Münsterhausen
 Burtenbach
 Jettingen-Scheppach
 Burgau
 Offingen

Donaus bifloder
Floder i Bayern
Floder i Landkreis Günzburg
Burgau

Burgau er en by i Landkreis Günzburg i Regierungsbezirk Schwaben i den tyske delstat Bayern. Burgau ligger ved floden Mindel.

Historie 
Burgau er nævnt første gang i 1147, i forbindelse med "Herren von Burguo".  Burgau rewgerede hele området, og var var markgrevskab fra 1212. I 1301 blev Burgau en eksklave af Østrig, hvilket det var til det Tysk-romerske rige ophørte i 1806, hvor markgrevskabet blev annekteret af Bayern.

I Den tyske bondekrig 1525 støttede Burgauerne Leipheims oprør, men kunne ikke afværge deres nederlag. Byen havde også hårde tider under trediveårskrigen og den Spanske Arvefølgekrig.

Burgau blev ved områdereformen i 1978 udvidet med de tidligere selvstændige kommuner Oberknöringen, Unterknöringen, Großanhausen, Kleinanhausen og Limbach.

I dag er byen hjemsted for en genoptræningsklinik for kranie- og hjerneskader.

Eksterne henvisninger 

Landkreis Günzburg
Freestyle skiløb

Freestyle er et fælles begreb der dækker over flere skidiscipliner. Fælles for dem alle er et vist element af akrobatik.

Disciplinerene 
Disciplinerne er Pukkelpist, Aerials, Skicross, Halfpipe, Slopestyle og Big Air. Før i tiden hørte også skiballet (eller acroski) under denne kategori, men denne disciplin er mere eller mindre uddød efter at den flere gange forsøgte at komme på OL-programmet uden held.
Bilklub

En bilklub er en forening for bil-entusiaster. Som regel består klubben af en gruppe personer med interesse i det samme bilmærke eller den samme bilmodel, men fokus kan variere, og kan således også omhandle styling, motorteknik eller tuning – eller en blanding.

Bilklubber afholder træf, hvor man kan betragte hinandens biler, høre om styling og tuning, og andres projekter til modificering af bilerne. Ligeledes kan der også gives gode råd til hvordan man holder sin bil så original som muligt, kører langt på literen, eller hvordan en gammel bil, eller veteranbil kan restaureres. I de senere år er der kommet en del nye online bilklubber frem med forums og mulighed for at dele billeder og video med andre bilentusiaster.

For at det kan kaldes en bilklub, skal der være klubvedtægter, en demokratisk valgt bestyrelse samt kontingent og evt et medlemsblad (kan være online)

Se også 
 Motorcykelklub

Foreninger
Klub
TDI

TDI kan have flere betydninger:
 TDI (motor) – Turboladet Direkte Indsprøjtning
 TDI (sundhed) – Tålelig Daglig Indtagelse
 Total Drama Island − En animeret reality-serie serie, der startede 8. juli 2007
Broken Sword 2.5: The Return of the Templars

Broken Sword 2.5: The Return of the Templars er et computerspil udviklet af tyske mindFactory, og udgivet til fri distribution i september 2008. Spillet er ikke en officiel titel i serien, og udelukkende skabt af fans, for fans, til at fylde hullet ud mellem Broken Sword II: The Smoking Mirror og Broken Sword: The Sleeping Dragon. Spillet har været under udvikling i 8 år, og blev så færdig udviklet i 2008.

Handling 
George Stobbart vender tilbage til Paris for at besøge sin kæreste Nico Collard. Det viser sig at Nico har rodet sig ud i nogle problemer, som George så må rode hende ud af igen.

Referencer 

Computerspil fra 2008
2.5: The Return of the Templars
Adventurespil
Windows-spil
Edmund Muskie

Edmund Sixtus «Ed» Muskie (28. marts 1914 – 26. marts 1996) var en amerikansk politiker (D). Han var guvernør i staten Maine fra 1955 til 1959, og senator fra Maine fra 1959 til 1980. Muskie blev samtlige gange valgt med stor margin. Han var formand i Senatets budgetkomité fra 1975 til 1980, og var udenrigsminister under Præsident Jimmy Carter fra 1980 til 1981. Muskie var Hubert Humphreys vicepræsidentkandidat ved præsidentvalget i 1968, men de tabte med en snæver  margin til Richard Nixon og Spiro Agnew. Muskie forsøgte sig som præsidentkandidat forud for præsidentvalget i 1972, men det lykkedes ham ikke at blive nomineret af partiet, angiveligt fordi han fældede en tåre, og derved viste svaghed.

Han er den eneste polsk-amerikaner som har været nomineret til vicepræsidentkandidat.

Udenrigsministre fra USA
Personer fra Maine
Guvernører i Maine
Fedtegreven

Fedtegreven har flere betydninger:
 Fedtegreven – Skurken i TV-serien Duksedrengen
 Fedtegreven – Rapper Fra Aalborg bedre kendt som Kazpa G
 Fedtegrever (mad) – pålæg eller ingrediens

Referencer
Christian Frederik von Levetzau

Christian Frederik von Levetzau (13. december 1682 på Oxholm – 17. april 1756) var en dansk adelsmand, officer og godsejer. Slægten stammer fra Mecklenburg.

Han var søn af Hans Friedrich von Levetzow og Lucia Emerentia Brockdorff. Han mistede begge sine forældre tidligt, moderen døde i 1693, faderen 3 år senere. Christian Frederik Levetzau blev i første omgang uddannet på Det ridderlige Akademi i København, men gik siden militærvejen og var med de danske hjælpetropper til Nederlandene som kadet ved Holstenske Rytterregiment. Chefen for dette regiment var hans fætter og svoger Frantz Joachim von Dewitz.

Officeren 
Under Arvefølgekrigen forfremmedes Levetzau 1702 til kornet, 4 måneder senere til ritmester, 1704 til sekondmajor ved Livregimentet til Hest, 1705 til virkelig major ved 3. jyske Rytterregiment og 1708 til oberstløjtnant. 1711 blev han kaldt hjem og med obersts karakter ansat ved 3. sjællandske Regiment, med hvilket han tog del i den berømte kamp foran Wismar (5. december 1711) Da Christian Fursmans regiment, hvis navn særlig er knyttet til denne kamp, kort derefter mistede sin chef, blev posten givet til Levetzau under hensyn til, at regimentet, hvis mandskab var udskrevet i Jylland, ønskede at få en landsmand som chef. Levetzau hævdede regimentets gode ry ved slaget ved Gadebusch 1712 og de følgende felttog, indtil han 1717 fratrådte kommandoen ved forfremmelse til generalmajor. Efter freden trådte han ud af tjenesten. 1731-1732 opføres han dog atter i etaterne som generalløjtnant.

Godsejeren 
Ved arv, giftermål og køb var han efterhånden blevet besidder af herregårdene Store Restrup, Torstedlund, Aastrup, Overklit, Albæk og Ørslevkloster, alle i Jylland. I 1751 blev han sammen med general Christian Lerche gjort til greve. Men lige så lidt som Lerche ville Levetzau, da han var barnløs, tage sine godser i len. Af de 5 førstnævnte oprettedes derimod ved hans død i 1756 Stamhuset Restrup.

Christian Frederik von Levetzau var en virksom og dygtig godsejer og optoges 1750 som deputeret i General-Landets-Økonomi- og Kommercekollegium; blandt andet gav han stødet til indkaldelsen af tyske kolonister til de jyske og holstenske heder. Han byggede et af Amalienborgs 4 palæer, det nuværende Christian VIII's Palæ. Ridder af Dannebrog 1732, af Elefanten 1751, af l'union parfaite 1753; gehejmekonferensråd 1747.

Levetzau var gift to gange.
 1. (25. februar 1705) med Christence Lindenov, født Rantzau (23. september 1686 – 20. november 1734).
 2. (1735) med komtesse Sophie Hedevig Rantzau (9. november 1690 – 9. oktober 1775). Hun blev 1754 Dame de l'union parfaite.

Eksterne henvisninger 
 

Christian Frederik von
Modtagere af l'union parfaite
Grever fra Danmark
Danskere i 1700-tallet
Generalløjtnanter fra Danmark
Riddere af Dannebrog (1671-1808)
Personer i Den Store Nordiske Krig fra Danmark-Norge
Kavaleriofficerer fra Danmark
Personer i Dansk Biografisk Leksikon
Kollegiedeputerede fra Danmark
Gehejmekonferensråder fra Danmark
Cyrus Vance

Cyrus Vance (født 27. marts 1917 i Clarksburg, West Virginia, USA, død 12. januar 2002 i New York City) var præsident Jimmy Carters udenrigsminister. Han var jurist fra Yale-universitetet. Hans karriere bragte ham først til marinen, derefter til advokatpraksis før han gik ind i politikken.

Under sine år i Carters regering gjorde han sit yderste for at fremme afspændingen i verden. Men i 1980 gik han af i protest mod Carters håndtering af gidselsituationen i Iran.

I 1992 vendte han tilbage til politikken som FN-forhandler i Bosnien-Hercegovina.

Eksterne henvisninger 

Udenrigsministre fra USA
Personer fra West Virginia

Amerikanere i 1900-tallet
Amerikanere i 2000-tallet
Modtagere af Presidential Medal of Freedom
Alexander Haig

Alexander Meigs Haig, Jr. (2. december 1924 i Philadelphia, Pennsylvania, USA – 20. februar 2010 i Baltimore) var en amerikansk general og politiker (Republikaner).

Han var stabschef i Det Hvide Hus under Richard Nixon. Årene 1974-1979 var han NATOs øverstkommanderende og 1981-1982 udenrigsminister i Ronald Reagans regering.

Eksterne henvisninger 

Udenrigsministre fra USA
Personer fra Philadelphia
Dean Rusk

David Dean Rusk (født 9. februar 1909 i Cherokee County i Georgia, død 20. december 1994) var USA's udenrigsminister i perioden 1961–1969 under præsidenterne John F. Kennedy og Lyndon B. Johnson. Han gik i skole i Atlanta og studerede derefter ved Davidson College i North Carolina og St. John's College ved University of Oxford i Storbritannien.

Efter at have deltaget i 2. verdenskrig, arbejdede han en kort periode i krigsdepartementet i Washington D.C.. I 1945 fik han en stilling i udenrigsdepartementet. Samme år foreslog han at Korea skulle deles i en amerikansk og en sovjetisk indflydelsessfære. I 1950–1952 havde han ansvaret for Fjernøsten-spørgsmål, og han spillede en vigtig rolle for USA's beslutning om at gribe ind i Koreakrigen. Rusks korrespondance med Sydkoreas ambassadør i USA, You Chan Yang, fra denne tid er berømt. I 1952–1960 var han styreleder for Rockefeller Foundation.

I 1960 blev Dean Rusk udnævnt til udenrigsminister, og han tiltrådte i januar 1961. Rusk troede på brugen af militær indgriben for at kæmpe mod kommunismen. Under Cubakrisen var han i begyndelsen for et militært angreb, men foretrak senere diplomatiske løsninger. Hans offentlige forsvar af USA's handlinger i Vietnamkrigen gjorde at han ofte blev mål for antikrigsprotesterne. 

I 1969 blev han tildelt Presidential Medal of Freedom.

Eksterne henvisninger 

Udenrigsministre fra USA
Personer fra Georgia
Modtagere af Presidential Medal of Freedom
Svenska dagen

Svenska dagen fejres blandt finlandssvenskerne den 6. november samtidigt med, at Gustav Adolfsdagen fejres i Sverige. Dagen er indstiftet af Svenska Folkpartiet og fejredes første gang i 1908. Dagen havde til hensigt at virke for sammenholdet i den finlandssvenske befolkning og har lige siden fungeret som en slags nationaldag for den svensksprogede del af befolkningen i Finland. 

Svenska dagen er således ældre end både Svenska flaggans dag (der sidenhen er blevet Sveriges nationaldag), som indstiftedes den 6. juni 1916, og Finlands nationaldag, som højtideligholder Finlands selvstændighedsdag, den 6. december 1917.

På Svenska dagen synges Modersmålets sång, med tekst og musik af Johan Fridolf Hagfors. Dagen er desuden en stor festdag med middagsgæster og underholdning i de større byer samt med aktiviteter i foreninger, børnehaver og skoler over hele Svenskfinland. Det er blevet sagt, at den egentlige glæde ved Svenska dagen er, at man i byer som Helsingfors og Åbo kan gå rundt i byen hele dagen og tale svensk med de fleste af de personer, man møder. I dag tales der sjældent om, at dagen også er Gustav Adolfsdagen, og endnu mindre om mindet over heltekongen, sådan som det fra starten udtrykkeligt var en del af tanken bag festdagen:

Gustaf II Adolf är vår historias största minne, väl värt att bliva den medelpunkt, kring vilken Finlands svenska befolkning skrider till samling på en dag, då denna ur sina hävder vill hämta nytt mod och nya krafter i striden för sin rätt att vara sig själv, att bevara sin nationalitet.

Sådan skrev Axel Lille, Svenska Folkpartiets grundlægger, i en avisartikel, den 6. november 1908.

Link

 Folktinget om Svenska dagen 
 Svenska dagen firar 100 år

Mærkedage
Finlands historie
Norden
Funktionalisme (filosofi)

Funktionalismen i samfundsvidenskaben og psykologien prøver at forstå menneskesindet og samfundet som helheder (dvs. totaliteter), med en tendens til selvbevarelse. Funktionalisme er samtidig det modsatte af føderalisme.

Filosofi
Goodfellas

Goodfellas (eller GoodFellas) er en amerikansk gangsterfilm fra 1990 instrueret af Martin Scorsese. Filmen er baseret på en sand historie, "Wiseguy: Life in a Mafia Family"  fra 1985 af kriminalreporteren Nicholas Pileggi, der beskriver Henry Hills liv, et mafiamedlem, der blev informant.

Filmen ligger nr. 18 på IMDB's top 250 liste

Handling 

Henry Hill (Liotta) indrømmer, "Så langt tilbage som jeg kan huske, jeg altid ønsket at være en gangster," med henvisning til hans forgude de Lucchese gangsterfamilie, i et overvejende italiensk-amerikansk kvarter i East New York, Brooklyn i 1955. Ønsker at være en del af noget væsentligt, afslutter Henry skolen og går på arbejde for dem. Hans irsk-amerikansk far forsøger at stoppe Henry efter at han finder ud af hans pjækkeri, men gangsterne truer den lokale postvæsenluftfartsselskab med alvorlige konsekvenser, hvis han leverer flere breve fra skolen til Henrys hus. Henry er i stand til at klare for sig selv, og lærer de to vigtigste lektioner i livet: "Aldrig overløbe dine venner, og altid holde munden lukket," det råd er givet til ham efter at være blevet frikendt for anklager tidligt i sin karriere.

Henry er taget under beskyttelse af den lokale mafia, Paul "Paulie" Cicero (Sorvino) og hans medarbejdere, Jimmy "The Gent" Conway (De Niro), der elsker kapring af lastbiler, og Tommy DeVito (Pesci), en aggressiv væbnet røver med temperament. I slutningen af 1967, begår de Air France Røveri, som er Henry debut i den store tid. Nyder de frynsegoder af deres kriminelle liv, tilbringer de det meste af deres nætter på Copacabana med utallige kvinder. Henry møder og senere gifter sig med Karen (Bracco), en jødisk kvinde. Karen er i første omgang plaget af Henrys kriminelle aktiviteter, men bliver snart forført af hans glamourøse livsstil. Da en nabo overfalder hende for at afvise hans tilnærmelser, Henry slår ham i hovedet utallige gange med en pistol. Hun føler sig vakt af den handling, især når Henry giver hende pistolen og fortæller hende, at hun skal skjule det.

Medvirkende

Kilder

Eksterne Henvisninger 
 

Amerikanske film fra 1990
Dramafilm fra USA
Engelsksprogede film
Bodilprisen for bedste amerikanske film
Gangsterfilm fra USA
Film instrueret af Martin Scorsese
Biografiske film fra USA
Film baseret på virkelige begivenheder
Mafiafilm
Burtenbach

Burtenbach er en kommune i Landkreis Günzburg i Regierungsbezirk Schwaben i den tyske delstat Bayern.

Geografi 
Burtenbach ligger Mindeldalen mellem Augsburg og Ulm
 
Ud over Burtenbach ligger landsbyerne Kemnat og Oberwaldbach i kommunen.

Eksterne henvisninger 

Landkreis Günzburg
Deisenhausen

Deisenhausen er en kommune i Landkreis Günzburg i Regierungsbezirk Schwaben i den tyske delstat Bayern. Den er en del af Verwaltungsgemeinschaft Krumbach.

Geografi 
Deisenhausen ligger i Region Donau-Iller, ved floden Günz.
 
Ud over Deisenhausen er der i kommunen landsbyerne Oberbleichen og Unterbleichen.

Landkreis Günzburg
Dürrlauingen

Dürrlauingen er en kommune i Landkreis Günzburg i Regierungsbezirk Schwaben i den tyske delstat Bayern. Den er en del af Verwaltungsgemeinschaft Haldenwang.

Geografi 
Dürrlauingen ligger i Region Donau-Iller.
 
Ud over Dürrlauingen ligger landsbyerne Mindelaltheim og Mönstetten i kommunen.

Landkreis Günzburg
Ebershausen

Ebershausen er en kommune i Landkreis Günzburg i Regierungsbezirk Schwaben i den tyske delstat Bayern. Den er en del af Verwaltungsgemeinschaft Krumbach.

Geografi 
Ebershausen ligger i Region Donau-Iller.
 
Ud over Ebershausen ligger landsbyerne Seifertshofen og Waltenberg i kommunen.

Landkreis Günzburg
Jigme Khesar Namgyel Wangchuck

Jigme Khesar Namgyel Wangchuck (født 21. februar 1980) er konge af Bhutan og for tiden den yngste konge i verden.

Han har regeret siden 14. december 2006, da hans far, Jigme Singye Wangchuck, abdicerede, men blev først kronet 6. november 2008, der var udpeget af astrologer til at være den bedste dag.

Ægteskab og børn 
Han blev d. 13. oktober 2011 gift med Jetsun Pema, der samme dag blev kronet som dronning. 

Parret har to sønner, kronprins Jigme Namgyel Wangchuck, der blev født d. 5. februar 2016 samt en yngre søn født d. 19. marts 2020, Jigme Ugyen Wangchuck. Den 9. september 2023 meddelte kongen, at dronningen havde født deres tredje barn og eneste datter på Lingkana-paladset.

Noter

Eksterne henvisninger 

Buddhistiske monarker
Konger af Bhutan
Nuværende statsoverhoveder
Helsingør Bycenter

Helsingør Bycenter er et indkøbscenter beliggende i centrum af Helsingør i Nordsjælland.

Centret indeholder 33 specialbutikker og et Føtex varehus.

Indkøbscentre i Helsingør Kommune
Bycenter
Espergærde Centret

Espergærde Centret er Danmarks ældste indkøbscenter beliggende i Espergærde syd for Helsingør.

Historie

Baggrund 
Espergærde Centret blev forudset allerede i byens dispositionsplan fra 1960. Butikscenteret blev tegnet af arkitekterne Per Bruun og Per Christiansen. Butikscenteret blev beregnet til at skulle betjene 12.000 indbyggere, at indeholde 5.500 m² og 700 parkeringspladser. Endvidere var planlagt børnehave, bibliotek, sygekasse, kollektivhus med restaurant og selskabslokaler, kirke, ungdomsgård og andet. Der skulle være 2 butikstorve, hvoraf Vestertorv skulle anvendes til festplads, møder og lignende og være møbleret til rekreative formål. Men plan og virkelighed er to ting. Espergærde Centret blev opført i flere omgange, og hver gang ændredes planerne indtil, at der efterhånden kun var navnet tilbage af den oprindelige bycenterplan.

Opførelsen 
Første etape omfattede Vester Torv og blev opført og åbnet i 1964 nogenlunde i overensstemmelse med den oprindelige plan, idet en indgang i torvets nordlige hjørne var udgået. Anden etape omfattede Øster Torv og en forbindende butikspromenade. Den blev opført og åbnet i 1967. Allerede ved denne tape var den oprindelige plan fraveget: butikspromenaden blev kortere, Øster Torv flyttet og en ensidig butikspromenade mod sydøst var udgået. Som følge heraf blev parkeringspladsindretningen helt ændret, og i stedet for to indkørsler til hvert sin parkeringsområde var der nu kun en indkørsel. I anden etape indgik blandt andet det oven for omtalte kollektivhus, men både restaurant og selskabslokaler måtte lukke efter få år.

Så vidt var det kommet omkring 1970. Senere tilbygninger: apotek, børneinstitutioner, posthus, bibliotek, kirke, blev opført men på en mere tilfældig måde, der gjorde centret mindre sammenhængende og blandt andet var uegnet for handicappede med en rampe, der var umulig at komme op ad i en rullestol.

Lokalplan 
Først i 1972 blev vedtaget en partiel byplanvedtægt for centerområdet, men den blev hverken før eller siden overholdt. Alle de mange afvigelser skete under de oprindelige arkitekters stadige tilsyn.

Virkning 
Mens selve centerprojektet blev fraveget, blev dets forudsatte virkning i byen til fulde opfyldt: det blev et samlingssted for byens butikker. I 1970 var der 61 butikker i hele byen, heraf 22 i bycenteret. Ti år senere, i 1979, var de 22 butikker vokset til 39, mens der af de tidligere 39 butikker i resten af byen var faldet til 19. Oprindelige planer om lokale butikker rundt om i byen viste sig uopfyldelige. Kun 2 supermarkeder overlevede i lokalområder uden for centeret: i Mørdrup og i Tibberup. Til gengæld blev bycenteret et handelsknudepunkt for handlende fra det omgivende opland og kunne i perioder tiltrække kunder langvejs fra – endda fra Skåne. Og i det længere tidsforløb klarede Espergærde Centret sig i konkurrencen med Helsingør bycenter, Prøvestenscenteret i Helsingørs udkant, Humlebækscenteret, Nivåcenteret med flere, omend de enkelte butikker i bycenteret til dels er skiftet ud med andre.

Eksterne henvisninger

Noter 

Centret
Indkøbscentre i Helsingør Kommune
Etableret i 1964
Niels Kjær

Niels Kjær (født 27. april 1949 i Aarhus) er præst og digter. Debuterede i 1967 med vinderdigtet i Jyllands-Postens digtkonkurrence og har siden da skrevet og oversat en række digtsamlinger, bl.a. flere med haiku-digte.

Niels Kjær var sognepræst på Lyø fra 1978 til 1999, hvilket afspejles i nogle af hans udgivelser. Student fra Grenå Gymnasium i 1969 og teologisk kandidat fra Aarhus Universitet i 1975.

Vigtigste udgivelser 
 Lyø Logbog (1978) 
 Ø-liv (1982)
 John Greenleaf Whittier og "Den evige godhed" (Norge 1983)
 Oversættelser af Emily Dickinsons Elysium (1984) og Hesperidernes sommer (1985) 
 Emily Dickinson (1997) 
 Små øjeblikke (2003)
 Fnug (2008)
 Oversættelser af de japanske haikudigtere Matsu Basho (Ildfluer, 2011) og Yosa Buson (Sommersol og vintermåne, 2016)
 Mordet på Grauballemanden (2015)
 Stilhedens sange: Udvalgte digte og gendigtninger 1977-2017 (2017)
 Årets hjul: Udvalgte haiku (2018)
 På tværs af Mælkevejen (2019)

Kilder og eksterne henvisninger 
 Teologisk Stat 2009 og Marquis' Who's Who in the World 2010
 Thorvald Berthelsen: Dansk haiku og modernisme, Forlaget Ravnerock, 2021, side 176-184.
 Dansk Forfatterforenings hjemmeside om Niels Kjær

Digtere fra Danmark
Præster fra Danmark
Personer fra Aarhus
Dansksprogede forfattere fra Danmark
Víctor Paz Estenssoro

Angél Víctor Paz Estenssoro (2. oktober 1907 – 7. juni 2001) var en boliviansk politiker. 

Han blev født i byen Tarija i regionen af samme navn i det sydlige Bolivia.
Han var Bolivias præsident 4 gange: 1952-1956; 1960-1964; 6. august 1964 – 4. november 1964 og sidst fra 1985-1989. 

Hans rolle i de radikale forandringer i 1952 med bl.a. nye love om jordfordeling, og i 1985 med demokratiske processer og nye økonomiske tiltag gør ham til en yderst vigtig personlighed i nyere boliviansk politisk historie.

Sammen med en gruppe politikere og interlektuelle stiftede Paz Estenssoro i 1941 det politiske parti Movimiento Nacionalista Revolucionario (MNR). Han var økonomiminister i 1941. Den 20. december 1943 var han medvirkende til et statskup sammen med Gualberto Villarroel, som afsatte general General Enrique Peñaranda. Estenssoro var en af grundstøtterne bag Villarroels regering. I 1946 flygtede Estenssoro i eksil til Buenos Aires i Argentina, efter at Villarroels regering blev væltet.

Revolutionen i 1952 

Efter 6 år i eksil tog han tilbage til Bolivia for at stille op til præsidentvalget.

Bolivias præsidenter
Politikere fra Bolivia
Movimiento Nacionalista Revolucionario

Movimiento Nacionalista Revolucionario (dansk: Den Revolutionære Nationalistiske Bevægelse), også kendt blot som MNR, er et politisk parti i Bolivia. Partiet blev stiftet i 1941 af bl.a. Víctor Paz Estenssoro, som var leder af partiet i næsten 50 år fra dets begyndelse til 1990.

Politiske partier i Bolivia
Etableret i 1941
Bjørnar Holmvik

Bjørnar Holmvik (født 2. juni 1985 på Rødtvet i Oslo) er en norsk fodboldspiller, der spiller for Vidar. Han har tidligere spillet for blandt andet Stabæk, Brann og Kalmar.

I januar 2006 debuterede Holmvik på Norges U21-landshold.

Eksterne henvisninger 

Fodboldspillere fra Norge
Personer fra Oslo
Fodboldspillere fra Stabæk Fotball
Fodboldspillere fra SK Brann
Fodboldspillere fra Sandnes Ulf
Arnå

Arnå er en å beliggende i Sønderjylland. Vandløbet er dannet ved sammenløb af Surbæk og  Rødå vest for  Hellevad nordøst for Rødekro. Ved Emmerske ca. 3 km øst for Tønder by sammenløber Arnå og Hvirlå, hvor de danner Vidå.

Arnå, har naturlige slyngninger på øverste stykke, få kanalagtige stræk på midterstykket, hvorefter den igen slynger sig på det sidste stykke mod udløbet i Vidå.

Vandet fra Arnå drev fra middelalderen både Arndrup Mølle og Solvig Mølle (nedlagt 1924). Åen blev reguleret i 1950’erne. Et genopretningsprojekt i 2003 har reduceret åens okker- og kvælstofbelastning.

Vandløb i Danmark
Sønderjylland
Tønder Kommunes geografi
Aabenraa Kommunes geografi